
	[bookmark: nev]GYURICZA LAURA
laura010818@gmail.com
Sport - és rekreációszervezés
BSc, 5. félév
Széchenyi István Egyetem
Egészség- és Sporttudományi Kar 
	
[bookmark: _GoBack]






Témavezető:
	Pápai Zsófia
egyetemi tanársegéd, SZE ESK




15-18 éves korosztály életmódjának és fizikai aktivitásának vizsgálata

Kutatásom a fiatalok életmódjának és fizikai aktivitásának vizsgálatáról szól. Azért választottam ezt a témát, mert szerintem nagyon érdekes és nem mellesleg fontos betekinteni abba, hogy egy adott életkor milyen változásokat hoz az ember életébe. Jelen esetben a középiskolásokra fogok leginkább fókuszálni, hiszen nagyon sok fiatal jövőbeli elhatározásai itt dőlnek el a sportolást tekintve, illetve az életmódjuk is ebben a korban és élethelyzetben kezd igazán kibontakozni, esetlegesen megváltozni.
A középiskolai éveket körülölelő 15-18 éves korosztályt vizsgálom kérdőíves felmérés által. Úgy gondolom, ez a korcsoport rendkívül aktívan részt vesz a közösségi háló használatában, ezért én is ezeket a platformokat választottam a kérdőívem közzétételére, melyet anonim módon töltenek ki. A kérdőívet több középiskolás osztály részére juttattam el, melyből jelenleg is zajlik az adatgyűjtés.
Dolgozatomban három fő kérdésre keresem a választ, többek között arra, hogy milyen a fiatalok életmódja, életvitele, valamint, hogy ki milyennek látja a saját egészségi állapotát kortársaihoz viszonyítva. Ezen kívül a fizikai aktivitásukon van a fókusz, a sportolási szokásaikra, sportolói múltjukra, valamint jövőbeni sportolási terveikkel kapcsolatban szeretnék mélyebb betekintést kapni. Vizsgálatom során kitérek a sportok milyenségére, valamint, hogy milyen szinten űzik/űzték, vagy szeretnék űzni ezeket.
Természetesen a mintám folyamatos bővítés alatt áll, hogy minél átfogóbb képet kaphassak ezen korosztály életmódjáról, valamint a fizikai aktivitáshoz való hozzáállásáról.



